**Barnucz Nóra**

**Absztrakt**

**Cím: Pedagógusok számítógépes ismeretei és internetezési szokásai**

**Kulcsszavak:** IKT, köznevelés, pedagógusok, internet

Az IKT eszközök óriási hatással vannak egy ország gazdasági-társadalmi fejlettségére (Condie & Munro 2007; KSH 2012; Buda 2017). Kutatásunk Hajdú-Bihar és Szabolcs-Szatmár-Bereg megye egyes településein dolgozó pedagógusok IKT attitűdjét vizsgálja (N=331). Rétegzett mintavételt alkalmaztunk egy online kérdőív segítségével. Az előadásban a pedagógusok számítógépes ismereteit és internetezési szokásait vizsgáljuk. Az eredmények szerint a pedagógusok számítógépes ismereteit és internetezési szokásait leginkább a tanított tantárgy és a korcsoportok és az iskolatípus befolyásolja.